OpenLLM-France/wikimedia huggingface dataset:
# Nícies de Cos (tirà)

Nícies de Cos (grec antic: Νικίας, llatí: Nicias) fou un polític nadiu de l'illa de Cos, que en algun moment del segle i aC es va apoderar per un curt temps de la tirania sobre l'illa.
Era contemporani d'Estrabó, que el considera (Strabo. Geographica XIV. p. 658.) un dels personatges notables de l'illa, i diu que va tenir «l'honor, entre altres títols de glòria, de regnar com a tirà sobre els seus conciutadans».

## Referències

* ↑ 10.Nicias a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1188
# Nora (Sardenya)

Al cap de Pula, a 32 km de Càller, la capital de Sardenya, hi ha les restes d'una de les ciutats històriques més importants de l'illa, Nora. Segons la llegenda, Nora fou fundada per un grup procedent de Tartessos encapçalats per Nòrax, un heroi mitològic fill d'Eritea i el déu Hermes. Es creu que és la primera ciutat fundada a Sardenya amb assentaments dels sherden o els nurag. Els fenicis colonitzaren la zona al s. VIII aC. Al s. VI ae passà a ser cartaginesa, i era la població més gran de l'illa. Sota els romans continuà sent important, al 238 ae. Nora arribà a ser la capital de la província romana de Sardinia. Hui gran part n'apareix submergida sota les aigües. Entre les ruïnes púniques n'hi ha el temple de Tanit, dea de la fertilitat. Els vestigis romans hi són majoria: mosaics, vil·les nobiliàries, les ruïnes de les termes i els temples. El petit teatre que s'hi conserva serveix encara per a representacions.

## Galeria d'imatges

* Vista de la mar des de Nora
* L'assentament púnic de Nora
* Una altra imatge de l'assentament púnic
* El temple d'Asclepi
* El lloc de culte dedicat a Eshmun es troba sota el temple romà

## Referències

* ↑ Pausànies, Periègesi de Grècia, X, 17, 5.
# Nora

«Nora» té aquests significats:

## Geografia

* Nora (Capadòcia), ciutat de l'antiga Capadòcia, actualment a Turquia
* Nora (Sardenya), ciutat històrica de Sardenya (Itàlia)
* Municipi de Nora municipi de Suècia al comtat d'Örebro
* Nora (Suècia), localitat i cap del municipi de Nora (Suècia)
* Nora (Illinois), vila dels Estats Units a l'estat d'Illinois
* Nora (Nebraska), població dels Estats Units a l'estat de Nebraska.
* Nora Springs, població dels Estats Units a l'estat d'Iowa
* Nora (illa), una de les illes de l'arxipèlag Dahlak, a Eritrea
* Nora (riu), curs fluvial de Rússia, a l'óblast de l'Amur

## Cinema

* Nora (pel·lícula de 1923), pel·lícula muda alemanya dirigida per Berthold Viertel
* Nora (pel·lícula de 1944), pel·lícula alemanya dirigida per Harald Braun
* Nora (pel·lícula de 2000), coproducció irlanesa, italiana i alemanya dirigida per Pat Murphy, sobre Nora Barnacle i James Joyce
* Nora inu, pel·lícula japonesa de cinema negre dirigida per Akira Kurosawa i estrenada el 1949

## Miscel·lània

* Nora (nom), nom propi de persona
* Nora (parentiu), respecte d'una persona, l'esposa de el/la seu/seva fill/filla
* Estela de Nora, estela fenícia trobada a Nora (Sardenya) el 1773.
# Newburg (Pennsilvània)

* Per a altres significats, vegeu «Newburg (Comtat de Cumberland)».
Newburg és una població dels Estats Units a l'estat de Pennsilvània. Segons el cens del 2000 tenia 81 habitants.

## Demografia

Segons el cens del 2000, Newburg tenia 81 habitants, 35 habitatges, i 21 famílies. La densitat de població era de 18,2 habitants/km².
Dels 35 habitatges en un 22,9% hi vivien nens de menys de 18 anys, en un 42,9% hi vivien parelles casades, en un 14,3% dones solteres, i en un 40% no eren unitats familiars. En el 37,1% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 3,1.
Per edats la població es repartia de la següent manera: un 18,5% tenia menys de 18 anys, un 9,9% entre 18 i 24, un 33,3% entre 25 i 44, un 17,3% de 45 a 60 i un 21% 65 anys o més.
L'edat mediana era de 39 anys. Per cada 100 dones de 18 o més anys hi havia 106,3 homes.
La renda mediana per habitatge era de 29.167 $ i la renda mediana per família de 36.250 $. Els homes tenien una renda mediana de 38.750 $ mentre que les dones 26.250 $. La renda per capita de la població era de 15.166 $. Cap de les famílies i el 3,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Newburg». American Fact Finder. Oficina del Cens dels Estats Units, 12-01-2010.
# Newburgh

* No s'ha de confondre amb Newburg.
«Newburgh» té aquests significats:
* Newburgh (Indiana)
* Newburgh (Maine), població dels Estats Units a l'estat de Maine
* Newburgh (Nova York)
* Newburgh Heights, població dels Estats Units a l'estat d'Ohio
# Nymanbolagen

Nymanbolagen (conegut també com a Nymans AB o, simplement, Nymans) fou un fabricant suec de bicicletes, ciclomotorss i motocicletes amb seu a Uppsala. L'empresa va fabricar també petits motors de dos temps forabord.
L'empresa original, fundada el 1873 per Anders Nyman, produïa instruments quirúrgics fins que, el 1880, es diversificà i passà a construir velocípedes. Més tard, Nymans va fabricar les conegudes bicicletes de marca Hermes. L'empresa anà canviant de propietat i de denominació al llarg dels anys (des del 1899, s'anomenà Aktiebolaget Nymans verkstäder, NV). El 1926, Nymans va començar a produir les seves primeres motocicletes sota la marca NV i el 1932 va completar la gamma amb ciclomotors de 98 cc. El 1947, l'empresa es va fusionar amb la Lindblads Verkstäder (Amerikansk Cycleimport) d'Estocolm (fabricant de les bicicletes Crescent) i alguns altres petits productors de bicicletes per a crear la Nymanbolagen AB a Uppsala. El 1961, Nymanbolagen es va fusionar amb el fabricant de bicicletes Monark AB de Varberg (Halland) i ambdós van crear la Monark-Crescentbolagen, o MCB. Més tard, tota la producció es va traslladar a Varberg.
La fàbrica de Varberg és propietat actualment de Grimaldi Industri AB per mitjà de la seva divisió de bicicletes Cycleurope, la qual produeix, a banda de les clàssiques Monark i Crescent, nombroses altres marques (entre elles Bianchi, Gitane i Puch).

## Vegeu també

* Crescent
* Monark

## Referències

* 1 2 3 «Hur det började» (en suec). uppsalaindustriminnesforening.se, 04-11-2013. [Consulta: 4 gener 2021].
* 1 2 «Nymans Cykelhistoria - Hermes -» (en suec). cykelhistoriska.se, 12-10-2004. Arxivat de l'original el 10 de juny 2011. [Consulta: 4 gener 2021].
* ↑ «Film från NV Rallyt 2019» (en suec). nymansuppsala.se, 18-06-2019. [Consulta: 4 gener 2021].

## Enllaços externs

* Història de les bicicletes fetes per Nymans (suec)
# Nekoosa

Nekoosa és una població dels Estats Units a l'estat de Wisconsin. Segons el cens del 2000 tenia 2.590 habitants.

## Demografia

Segons el cens del 2000, Nekoosa tenia 2.590 habitants, 987 habitatges, i 702 famílies. La densitat de població era de 295 habitants per km².
Dels 987 habitatges en un 36,3% hi vivien nens de menys de 18 anys, en un 55,2% hi vivien parelles casades, en un 12,9% dones solteres, i en un 28,8% no eren unitats familiars. En el 24,8% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,6% tenia menys de 18 anys, un 7,8% entre 18 i 24, un 27,2% entre 25 i 44, un 20,6% de 45 a 60 i un 16,8% 65 anys o més.
L'edat mediana era de 37 anys. Per cada 100 dones de 18 o més anys hi havia 83,5 homes.
La renda mediana per habitatge era de 39.375 $ i la renda mediana per família de 44.583 $. Els homes tenien una renda mediana de 36.308 $ mentre que les dones 22.361 $. La renda per capita de la població era de 17.063 $. Aproximadament el 6,7% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nekoosa» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Nekoosa». American Fact Finder. Oficina del Cens dels Estats Units, 12-01-2010.
# Nerio-Tamaricetea

Nerio-Tamaricetea és una classe fitosociològica que agrupa les poblacions d'arbusts poc denses i els prats sabanoides de gramínies altes que es troben en ambients de clima termomediterrani. Es fan en rambles i depressions del terreny amb accés a l'aigua freàtica. A les terres de parla catalana, aquesta classe conté un sol ordre, el Tamaricetalia africanae, i 3 aliances :
* Imperato-Erianthion ravennae: Comunitats sabanoides de vores de rius i séquies de regadiu
* Rubo-Nerion oleandri: Rambles de baladre, aloc i altres arbustos
* Tamaricion africanae: Bosquets de tamarius, propis d'indrets salabrosos
# Niqueltyrrel·lita

La niqueltyrrel·lita és un mineral de la classe dels sulfurs que pertany al grup de la seleniospinel·la. Rep el nom com a anàleg de níquel de la tyrrel·lita.

## Característiques

La niqueltyrrel·lita és un selenur de fórmula química CuNi₂Se₄. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema isomètric.
Les mostres que van servir per a determinar l'espècie, el que es coneix com a material tipus, es troben conservats a les col·leccions del Museu d'Història Natural de Londres (Anglaterra), amb el número de catàleg: bm2018,19, i a les col·leccions del Museum Reich der Kristalle de Múnic (Alemanya), amb el número d'inventari: msm 73587.

## Formació i jaciments

Va ser descoberta a la mina El Dragón, a la província d'Antonio Quijarro (Potosí, Bolívia), on es troba en forma de grans anèdrics a subèdrics de fins a 20 μm de mida. Aquesta mina boliviana és l'únic indret de tot el planeta on ha estat descrita aquesta espècie mineral.

## Referències

* ↑ «Nickeltyrrellite» (en anglès). Mindat. [Consulta: 18 juliol 2021].
# Niquelschneebergita

La niquelschneebergita és un mineral de la classe dels fosfats, que pertany al grup de la tsumcorita. Rep el nom en al·lusió a la seva composició, amb níquel dominant sobre el cobalt, i per la seva relació amb la schneebergita.

## Característiques

La niquelschneebergita és un arsenat de fórmula química (Bi$^{3+}$,Ca)(Ni,Co,Fe$^{3+}$)₂(AsO₄)₂·2(OH,H₂O). Va ser aprovada com a espècie vàlida per l'Associació Mineralògica Internacional l'any 1999. Cristal·litza en el sistema monoclínic. La seva duresa a l'escala de Mohs es troba entre 4 i 4,5.
Segons la classificació de Nickel-Strunz, la niquelschneebergita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, col·linsita, fairfieldita, gaitita, messelita, parabrandtita, talmessita, hillita, brandtita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, schneebergita, gartrellita, helmutwinklerita, zincgartrel·lita, rappoldita, fosfogartrel·lita, lukrahnita, pottsita i niqueltalmessita.

## Formació i jaciments

Va ser descoberta al districte de Roter Berg, dins el Districte d'Erzgebirge, a Saxònia (Alemanya). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Nickelschneebergite» (en anglès). Mindat. [Consulta: 7 desembre 2019].
# Nina Yargekov

Nina Yargekov (França, 21 de juliol de 1980) és una escriptora i traductora franco-hongaresa.
Nascuda a França filla d'immigrants hongaresos, es doctorà en sociologia jurídica. Ha exercit com a professora a la universitat i com a formadora de treballadors socials. També ha treballat com a intèrpret-traductora judicial. Va debutar al món de les lletres amb la novel·la Tuer Catherine (2009). L'any 2011 va publicar la seva segona obra, Vous serez mes témoins, mentre que la tercera, Double Nationalité, va ser mereixedora del premi Prix de Flore 2016.

## Referències

* 1 2 «Nina Yargekov». Revista Idees. Centre d'Estudis de Temes Contemporanis de la Generalitat de Catalunya, Núm. 46, 2019 [Consulta: 29 agost 2020].
* ↑ «Nina Yargekov». Nouveaux Espaces Latinos – Sociétés & Cultures de l'Amérique latine & des Caraïbes [Consulta: 29 agost 2020].
* ↑ Devarrieux, Claire «Nina Yargekov «J’ai le titre depuis dix ans». Rencontre avec le Prix de Flore 2016». Libération, 18-11-2016 [Consulta: 29 agost 2020].
* ↑ Boutouillet, Guénaël. «Nina Yargekov». Maison de la Poésie de Nantes, 2017. [Consulta: 29 agost 2020].
# Nina parian

Les nines parian (de vegades anomenades erròniament «nines dresdenianes») van ser un tipus de nines fabricades principalment a Alemanya entre 1860 i 1880.
La companyia líder en la manufactura d'aquest tipus de nines va ser Alt, Beck & Gottschalck, destacant altres empreses com Conta & Boehme, Dornheim Koch & Fischer, Kister, Hertel Schwab & Co, CF Kling & Co, Simon & Halbig, Bahr & Proschild i Hertwig.

## Descripció de la nina

Una nina parian, igual que una nina xinesa, posseeix un cos de tela i un cap de porcellana blanca. No obstant això, a diferència de les nines xinesa, els caps de les parian no se submergeixen en esmalt abans del procés de cocció, de manera que tenen un acabat mat similar al de les nines de bescuit.
El terme «parian» fa referència a la fina aparença del marbre blanc de Paros (Grècia), anomenat parian en anglès, sent la UFEC (United Federation of Doll Clubs) qui va acceptar aquesta definició per a aquest tipus de nines: «Nina Parian: nina feta de fi bescuit blanc (porcellana sense esmaltar) sense pintar. Les faccions, pèl i galtes poden estar pintades». Malgrat això, molts col·leccionistes rebutgen actualment aquesta denominació en favor de «bescuit sense pintar» enfront de «bescuit pintat».
Les nines parian tenen en general el cabell ros, sent les de pèl castany i les morenes poc comunes, lluint gairebé totes elles elaborats pentinats. De la mateixa manera, les nines parian solen estar decorades amb cridaneres plomes, flors, bufandes, llaços, pintes, joies i gorgueres simples, dobles i, de vegades, triples, col·locades a la part superior del canesú. Per la seva banda, els ulls estan pintats o són de vidre, sent aquestes últimes les més buscades pels col·leccionistes.

## Referències

* ↑ Coleman, Dorothy S. The Collector's Encyclopedia of Dolls (en anglès). 2. Crown Publishers, 1986, p. 20-31.
* ↑ «Richter, Lydia, China, Parian & Bisque German Dolls» (en anglès). Hobby House Press, 1993.
* ↑ Krombholz, Mary Groham «German Parian Dolls» (en anglès). Reverie Publishing, 2006, pàg. 7.
* ↑ «Antiques Digest» (en anglès). Old and Sold.
# Notropis volucellus

Notropis volucellus és una espècie de peix cipriniforme de la família dels ciprínids.

## Morfologia

Els mascles poden assolir els 7,6 cm de longitud total.

## Distribució geogràfica

Es troba a Nord-amèrica.

## Referències

* 1 2 «Notropis volucellus» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nínox rogenc

El nínox rogenc (Ninox rufa) és una espècie d'ocell de la família dels estrígids (Strigidae). Habita zones boscoses de Nova Guinea i algunes illes properes i també localment Austràlia septentrional. El seu estat de conservació es considera de risc mínim.

## Referències

* ↑ «Nínox rogenc». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 248. ISBN 978-84-16728-37-4.
* ↑ BirdLife International. «Rufous Owl. Ninox rufa» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Nínox fosc

El nínox fosc (Ninox obscura) és una espècie d'ocell de la família dels estrígids (Strigidae). Habita els boscos de les Illes Andaman i Nicobar. El seu estat de conservació es considera de risc mínim.

## Descripció

El seu plomatge oscil·la entre la mescla de plomes blanques i negres a la part davantera del cap, que passen a ser grises i de puntes negres a la base del cap. La cua és marronosa i negra, i presenta quatre franges d'una tonalitat més clara. Les plomes de sota la cua combinen el blanc i el marró fosc; mentre que la resta del plomatge combina tons foscos i de color xocolata, més clars a la zona de l'abdomen, on algunes plomes es combinen amb altres d'un to groguenc. Les plomes més properes al cos de l'animal acostumen a ser més fosques que la resta del seu plomatge. Els seus ulls presenten un iris groguenc; i mentre que el cos del bec tendeix cap al color negre, els seus extrems són d'una tonalitat més clara, tendent al color verd. Les potes són groguenques, i les urpes són negres.
Mesura entre 197 i 220 mil·límetres d'envergadura, i de cap a peus mesura entre 120 i 126 mil·límetres. Sembla que habitualment nidifica en forats als arbres, a uns quatre metres i mig del terra, i els seus ous mesuren uns 3 centímetres. Tot i que no se n'ha quantificat la població, es considera que no es troba prop del llindar de les espècies vulnerables (menys de 10.000 individus adults en recessió superior al 10% en 10 anys o tres generacions).

## Referències

* ↑ «Nínox fosc». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 249. ISBN 978-84-16728-37-4.
* ↑ BirdLife International. «Hume's Boobook. Ninox obscura» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
* 1 2 «Hume's Brown Hawk-Owl (Ninox obscura)». Avis-Ibis. Foundation for ecological security. Arxivat de l'original el 19 d’agost 2014. [Consulta: 16 agost 2014].
* 1 2 «Ninox obscura». The IUCN Red List of Threatened Species. [Consulta: 16 agost 2014].
# Nínxol

«Nínxol» té aquests significats:
* Nínxol ecològic
* Nínxol, concavitat en una paret per posar-hi despulles mortals, vegeu tomba
* Nínxol, concavitat en una paret per posar-hi una obra artística. Segons la grandària, vegeu fornícula, petxina (arquitectura) o capella (arquitectura).
# Nínxol ecològic

En ecologia un nínxol ecològic és una determinada funció que, segons les circumstàncies, pot dur-la a terme una o altra espècie. Posa èmfasi en "l'ofici" de cada espècie.
Un nínxol ecològic és la manera com els organismes capten l'energia que necessiten. És la funció que cada organisme duu a terme en l'ecosistema, determinada pel conjunt d'accions que fa per utilitzar energia. Dues espècies que ocupen el mateix nínxol ecològic s'anomenen vicariants o espècies vicaries. La relació que tenen és de competència.
Es podria entendre com el paper que té una espècie en un ecosistema. Es defineix per molts aspectes, com ara el comportament, el tipus nutrients que consumeix, els llocs d'on substrau aquests nutrients, els depredadors que se n'alimenten, els efectes que té sobre altres espècies de l'ecosistema...
Per això, el que fa el nínxol és caracteritzar quin tipus de relacions s'estableixen entre les espècies i entre les espècies i el medi.
El nínxol ecològic, per tant, és el resultat de l'adaptació d'aquest organisme a l'ambient on viu. En el cas d'organismes que pateixen metamorfosi, el nínxol ecològic pot variar al llarg del temps: un capgròs és herbívor, mentre que la granota adulta s'alimenta d'insectes: el seu nínxol ecològic ha variat.
El concepte de nínxol ecològic ha tingut una llarga trajectòria al llarg de la història de l'ecologia. Als seus inicis, el nínxol es definia com l'hàbitat o condicions ambientals on una determinada espècie desenvolupa la seva activitat. El zoòleg anglès Charles Elton en una publicació de l'any 1927 definia nínxol ecològic com el paper funcional que té una determinada espècie dins l'ecosistema. George Evelyn Hutchinson en un article publicat l'any 1957 recupera el concepte d'Elton i el defineix com un hipervolum abstracte de n dimensions de condicions ambientals i de recursos disponibles on una determinada espècie desenvolupa la seva activitat per mantenir una població viable. A partir d'aquesta idea, Hutchinson distingeix dos tipus de nínxols, el nínxol fonamental on l'organisme pot realitzar la seva activitat vital dins d'un rang potencial de condicions ambientals; i el nínxol efectiu de disponibilitat de recursos i condicions ambientals més restringides on realment cada una de les espècies està desenvolupant la seva activitat vital condicionada per la interacció amb altres espècies (competidors, depredadors...) dins el mateix ecosistema. Per tant, no s'ha de confondre el concepte abstracte de nínxol ecològic, que per extensió és una característica de cada espècie, del concepte d'hàbitat que és el lloc físic real on les espècies viuen i obtenen els seus recursos.

## Vegeu també

* Tipus biològic

## Referències

* ↑ Pocheville, Arnaud. «The Ecological Niche: History and Recent Controversies». A: Handbook of Evolutionary Thinking in the Sciences. Dordrecht: Springer, 2015, p. 547–586. ISBN 978-94-017-9014-7.
# OSB

OSB té els següents significats:
* Orde de Sant Benet, orde monàstic de l'església catòlica
* Orquestra Simfònica Brasilera, orquestra simfònica amb seu a Rio de Janeiro (Brasil)
* Orquestra Simfònica de Boston, orquestra simfònica amb seu a Boston (EUA)
* Operation Sovereign Borders, programa contra el tràfic de persones per mar, endegat per Austràlia
* Tauler d'encenalls orientats (del seu nom en anglès Oriented Strand Board), material de fusta aglomerada utilitzat en fusteria i construcció